**Obavijest za učenike**

**i roditelje**

Kako bi bio/bila učinkovit/a u učenju, ali i postizanju optimalnih rezultata iz nastavnog predmeta povijest, učenik/ca mora **redovito ponavljati nastavno gradivo i ispunjavati svoje obaveze**. Nakon svake nastavne jedinice, **moraju se riješiti pitanja u radnoj bilježnici** koja naročito naglasi nastavnik.

Učenik/ca ima pravo ispraviti negativnu ocjenu ili ocjenu s kojom nije zadovoljan/na kada on/ona to poželi, ali o tome **mora obavijestiti nastavnika** barem jedan sat prije nego što planira ispraviti neku ocjenu kako bi učenika/cu nastavnik mogao usmjeriti u učenju i odabiru nastavnih jedinica koje će učenik/ca odgovarati.

S obzirom da će učenici biti **pravovremeno obavješteni** kada će ih nastavnik ispitivati za ocjenu (usmeno ispitivanje/ponavljanje), **trajno se ukida pravo na ispriku od ispitivanja**. Međutim, nastavnik će uvijek uzeti u obzir **realne** posebne okolnosti, poput tragičnog slučaja, iznenadne bolesti i sličnog.

Prije pisanja ispita, **učenici će s nastavnikom proći većinu pitanja i ostalih materijala vezanih uz ispit**. **Dobit će instrukcije za učenje i primjerak probnog ispita**. Prilikom učenja za ispit, učenici uz bilješke u bilježnici, **moraju koristiti i udžbenik radi boljeg razumijevanja nastavnog gradiva**. Također, **moraju obratiti pozornost na slike i povijesne karte u udžbeniku**, jer će neke slike ili karte, biti sastavnim dijelom ispita ili usmenog ispitivanja.

Za ocjene od dovoljan (2) do vrlo dobar (4), **dovoljno je solidno vladanje i razumijevanje podataka iz bilježnice**, uz snalaženje na zemljopisnoj karti. Za ocjenu odličan (5) potrebno je **dobro vladanje bilješkama iz bilježnice uz dobro snalaženje na zemljopisnoj karti ili prepoznavanju/opisivanju slika iz udžbenika i to uz malu pomoć nastavnika**.

**Učenici kod kuće moraju učiti uz zemljopisnu kartu (u udžbeniku, na nastavnom listiću ili u atlasu iz geografije, napomenut će nastavnik) kako bi najosnovnija područja koja u sklopu nastavne jedinice spominju na satu, mogli prepoznati, pokazati prilikom ispitivanja ili pisanja ispita, a što će im posebno naglasiti nastavnik na satu**.

**Važne informacije:**

Sljedeće **ispitivanje** učenika, usmeno ispitivanje, održat će se u srijedu ***10. svibnja 2017.*** godine. To će ispitivanje obuhvaćati nastavne jedinice od ***Rim u doba cara Augusta*** do ***Vrijeme cara Dioklecijana***, odnosno udžbenik od 158. do 188. stranice. Svakom će se učeniku/ci postaviti 5 pitanja, s time da prvo pitanje izabire sam/a.

Posljednji pismeni ispit održat će se u srijedu, ***31. svibnja 2017.*** i obuhvaćat će nastavne jedinice od ***Rim u doba cara Augusta*** do ***Slaveni***, odnosno udžbenik od 158. do 199. stranice.

Nastavnik će početkom šestog mjeseca ocijeniti **radne bilježnice** od onog dijela gdje su zadnje bile ocijenjene. Također, nastavnik će ocijeniti **ažurnost i urednost bilježnice učenika**, pa se stoga moli učenike da prepisuju bilješke s PowerPoint prezentacije ili s nastavnog listića koje im daje nastavnik, a što im je veliko olakšanje i osnova za učenje.

**Kontakt:**

Mobitel: 095 781 0643, zvati samo u hitnim i iznimnim situacijama ako dogovor s razrednicom nije postignut. Inače, po mogućnosti koristiti e-mail: zeljko.martan2010@gmail.com

***Željko Martan, mag. edu. povijesti i filozofije***

**Marko Oreški: dodatak za učenika**

Nastavnik će učeniku prije svakog ispitivanja dati određeni broj pitanja s odgovorima koja će učenik morati naučiti. Također, prije pisanja pismenog ispita, učenik će dobiti određeni broj pitanja s odgovorima koja će isto tako, morati dobro savladati. Određeni broj tih pitanja, nalazit će se u pismenome ispitu.

Učenik mora redovito ponavljati i ispunjavati svoje školske obaveze, ponajprije kroz pisanje domaće zadaće (radna bilježnica), kao i svi ostali učenici.

**Karlo Brlečić: dodatak za učenika**

Nastavnik će učeniku prije svakog ispitivanja dati određeni broj pitanja s odgovorima koja će učenik morati naučiti. Također, prije pisanja pismenog ispita, učenik će dobiti određeni broj pitanja s odgovorima koja će isto tako, morati dobro savladati. Određeni broj tih pitanja, nalazit će se u pismenome ispitu.

Učenik mora redovito ponavljati i ispunjavati svoje školske obaveze, ponajprije kroz pisanje domaće zadaće (radna bilježnica), kao i svi ostali učenici.